
QTJATENUS FABULJE CHEDEKDTM SIT DE 
ÀKGOffÀTJTAKUM CTJKSTJ MAEITIMO ? 



Cum tota quidem historia rerum gestarum frugifera 
et fructuosa, neque ulla pars ejus inutilis ac sterilis sit ; 
tum nullus feracior in ea locus est neque uberior, quam 
de fabulis quse circa tempora antiquissima, atque ipsa 
gentium initia traduntur. Si enim, ut fit, in rerum 
factorumque seriem, velut in speculum, intuentibus, ho- 
minum inde ingenia moresque populorum innotescant, 
fructum haud minimum afferet fictorum quoque fabula- 
rumque cognitio: in quibus ut prope nihil momenti 
habet rerum eventorumque consequentia, ita clarius licet 
planiusque ipsius hominum ingenii rebus omnibus re- 
motis formam et imaginem intuerì : quamvis enim rebus 
gerendis certus aliquis ordo ex ipsis negotiis adhibeatur, 
qui facta hominum ac studia intra fines arctos compri- 
mat, at in fingendis omnia libera, et ad arbitrium cujus- 
que seu libidinem permissa sunt. Itaque in iis diu versati 
sunt viri doctissimi, ac prope majorem illustrandis operam 
dederunt quam notis ac recentioribus ; quia mentis agita- 
tioni investigationique earum quas cogitando consequi 
possumus stimulum quoque addit ipsa rerum obscuri- 
tas, ipsae ambages angustieeque. Ex quibus quum nobis 
etiam conandum sit ut eodem tentato interpretandi dis- 
crimine tandem aliquando justum fructum percipiamus, 
videmus tot tamque illustres viros heec jam contrectasse 
ut prope desperata esse videantur : speramus tantum nos 
non adeo et operam et oleum perdituros esse ut non 
meliorem rerum notitiam ex tanta scrìptorum mole, tan- 
fi 



quam e spinis fruges legentes, consequamur. Quamvis 
igitur in tanta vetustate rerum ac caligine qua omnia, 
ut a longo spatii intervallo spectantibus, obfusa ac prope 
demersa esse videantur, tamen subveniendum est ser- 
mone, viresque quantuleecunque sunt nostro adhibendaB. 
Equidem magnos prsevideo casus volvendos esse, mag- 
num rerum ordinem nasci, ac jamjam preBclarissìmaB 
illius genti 8 primam navigationem eandemque fama 
celeberrimam tractandam. Magnitudo etiam his rebus 
gravitasque addita est vel maxima: ut enim universa^ 
Grecorum gentis gloriam splendoremque omittam, he- 
roum facta ea percurrenda, quae contemplantes ipsorum 
mores, virtutem, ingenium noscamus : quorum tamen 
solidam et expressam effigiem nullo modo possumus 
delineare, umbra tantum et imaginibus utimur. Ac- 
cedit etiam quod illorum res maritimas precipue anim- 
advertere oporteat, quas illustrissimas et florentissimaa 
fuisse nemo ignorat. 

Voluptatibus enim illi maritimis incredibiliter delec- 
tati sunt : quae eju smodi sunt ut neque ullis horarum 
mutationibus impediantur, et ad libertatem proxime ac- 
cedere videantur. Habent enim naut® rationem cum 
mari, quod nunquam viam ac commeatum recusat, neque 
unquam non divitiis opibusque sese cumulatos redditurum 
pollicetur, qui in eo satis assidue périclitantur : sed alioa 
cito, alios post labores diutius sustentatos. Quanquam 
me quidem non fructus modo sed etiam ipsius pelagi via 
ac natura delectat; quod cum gremio mollito ac facili 
navem deductam excepit, primuin eam sulco lenissimo 
subvehit, seque carinae fìndendum praebet, viamque pia-, 
nissimam sternit munitque: deinde seu ventorum fla- 
tibus gratissimis per fluctus mittit leniter undantes, ac 
circa proram murmure secundo spumantes, seu placidum 
suum marmor remorum tonsis corruendum sinit : aut si 
Neptuno aliter libitum est, vebementi aurarum agmine 



rem gerit, ac grata vice periculorum otii futuri fructum 
longe dulciorem laborum memoria efficit. 

Hanc igitur Argonautarum navigationem alii fictam 
esse putant, alii veram: plurimis autem placuit in hoc 
confuso fabularum acervo, sicut aurum in rudi massa, 
latere aliquid veri quod diligentius scrutando ac doctis 
adhibitis judiciis reperiri atque in lucem end possit. 
Quae cum ita sint, nobis quoque haec ratio aut ineunda 
est aut certe tentanda ac perpendenda, quum de uni- 
versa fabularum multitudine, tum prsesertim ad eam ex- 
plicandam de qua nunc agendum est. Quum porro ii qui 
e tenebris illis lucem educendam suscipiunt vias maxime 
diversas aggrediendas putaverint, plerique autem ita fere 
rem agendam esse ut exutis rejectisque quae mirabilia 
et incredibilia sint, sive ad vulgus alliciendum haud 
dubie confida videantur, supersint tamen verse historiae 
tanquam radices ac semina, alii aliter rem tractandam 
habuerint, nobis quee apud quenique dignissima visa erint, 
ea animadvertenda sunt. Itaque video quaestiones fere 
binas proponendas esse, quarum altera ejusmodi est ut 
universas illas rationes quibus fautores acerrimi quum 
inter veteres tum hodie exstiterunt breviter perstringa- 
mus ; altera ut viam eandem de ipso Argonautarum iti- 
nere ingressi tum demum tanquam per exemplum illud 
quid sit in unaquaque ratione improbandum, doceamus. 
Etenim si quid dure aut moleste sive in viros doctis- 
simos sive in heroas ipsos quorum facta virtutemque 
nunc manu temeraria attingimus, dicendum erit, Ne- 
mesin deprecamur, atque audacioribus hisce cceptis ve- 
niam a Manibus ac numinibus ipsorum oramus. 

Sedhancingentem narrationum multitudinem nemo ut 
opinor hodie veram aut divinam esse credit: ita ut vix 
possi mus animo reputare longissime olim abfuisse quin 
homo quisquam Graecus harum incredulum auditorem 
se jactaret : postea si unus alterque contemtorem earum 



6 

se profiteretur, statina nefastum impiumque habitum esse. 
Nunc omnia ea mutavimus : fuit Gregeia, fuerunt Gree- 
corum religiones : nos si fabulis ut historici utimur, at 
cunctas a religionibus disjunximus. Attamen maximam 
earum partem ad sacra ac religiones veterum pertinere, 
ac circa ritus, fastos, ceerimonias versari haudquaquam 
nobis obliviscendum erit. Quamvis enim hodie legen- 
tibus non adhuc saperstitionis tanquam colorem prae se 
ferre videantur, tamen apud auditores ipsarum aequalea 
rem divinam ac praesentia namina vel maxime redole- 
bant : ut hoc quoque affirmare ausim, fabulas si ab hac 
pietate Groecorum sejunct» sint, vi omni atque nervis 
propriis carere : ac fortasse etiam prope ineptas ac pu- 
tidas videri. At nos, permutata rerum vice, miracula 
illa omnia numine ac religionibus piena jam prò nihilo 
habemus, sed quicquid in iisdem tritum ac vulgare, et a 
quotidiana hac vita ant nusquam aut paullum distans, id 
magni pretii solum sestimainus : atque ita demum rerum 
naturam permutamus, ut qua? ipsi narrantes vim nervos- 
que totius orationis continere putabant, nos tanquam 
inutilem mendaciorum acervum exagitemus, contra quam 
illi partem minore studio et cura prosequebantur, in 
eadem nos solam latere veritatem judicemus. 

Quum igitur propositum sit ut de interpretationibus 
illis judicium feramus, primum illud animadverti oportet, 
quonam modo tota fabula nata esset, quibus rationibus 
fama hominum vigeret, et in hanc molem ac magnitudi- 
nem deinde cresceret et adulta esset. Futant enim, nisi 
fallor, viri sagacissimi et antiquitatis peritissimi, res 
quasdam evenisse quas, rumoribus sequalium nobilitatas, 
postea sibi sumebant poeta? quas excolerent et ornarent : 
ab iis deinde assuta esse mirabilia multa, nonnulla etiam 
in majus amplificata esse, quo Carmen magia nitidum 
ac decorum prodiret. Tum qui contra haec disputant, 
eam viam ac rationem ineunt, ut ex duabus hisce senten- 



tiis alteram eligere necesse sit, ut aut facta quadam 
hominis cujusvis putemus tanto honore tamque late pa- 
tente apud suos babita esse ut primum quidem in re- 
ligionem cessissent, postea miraculis multìs ad religionem 
eandem accommodatis ornata et cumulata essent; aut, 
quod verìsimilius esse duco, ex ipsis bominum religioni- 
bus miracula primum ducta produsse, deinde totam nar- 
rationem ex miraculis fluxisse, et a poetis vatibusque 
Musarum inspiratione motis ita conflatam esse, ut ea 
quam aptissime nunciarent ostenderentque. Quibus vero 
rebus adducor ut buie rationi potius assentiar, b® fere 
sunt. Existimo enim nihil magia ab indole vatum pris- 
corum ac Musarum Phoebique interpretum abborrere 
quam ut alia in carminibus suis vera et credibilia, alia 
falsa quidem, at decora et venustatis causa adhibita 
essent; nihil denique quam ut quicquam conscio men- 
dacio narrarent, nedum (pace illorum dixerim) vera fal- 
saque omnino dijudicarent. Artem scilicet rbetorìcam 
ac serioris aetatis commenta olet qui in opere pangendo 
veram aliquam bistoriam tanquam fundum et initium 
rerum primum exquirit, postmodo res fictas velut ta- 
bulata et ornamenta superinstruit : apud poetas autem 
primsevos ratio minime scholastica valebat, et bujusce 
longe dissimilis : qui quum nondum poet® germani esse 
desiissent, neque in artifices quosdam libellorum mutati 
essent, carmina illa ex credula ingenii sui simplicitate 
ducebant, fictis verisque nullo discrimine confusis et per- 
mixtis: ut quee divini poetae Consilio ac prope rerum 
natura cohaesissent, frustra ea disj ungere conaremur. Quse 
si cui displiceant, velim meminerit ipsos poetas confi- 
tentes apparere. Quis enim eorum affirmat se quae ab 
aliis acceperit referre ? quis unquam mortales ullos sibi 
auctores fuisse profitetur ? Immo Musas Fbcebumque a 
ipsum testantur, a quibus solis sese omnem rerum noti- 

• e g. Iliad, II. 484—492. 

tiam accepisse dicunt. Musaa in exordiis orant ut sibi 
rem unamquamque in mentem inspirando revocent : 
Musaa omnium memores gnarasque esse clamant. Neque 
vero sibi conscii indolis vis ullius inventionisque copiae 
quam iis ferisse prsedicamus, sed per insaniam aliquam 
ac divinationem se narrationem conficere putant, atque 
simul ab omni arte et disciplina maxime abhorrent. 
Quid plura? Num testes advocare necesse est? num 
banc accusationem ex ipsis poetarum verbis probare? 
Adsunt quidem plurimi: babeo enim ipsum omnium 
poetarum principem Musas Olympicas invocantem; 
quem Virgilius quoque secutus precabatur ut panderent 
sibi Helicona, et cantus moverent : — 

Et meministis enim (inquit) Divse, et memorare potestis 
Ad nos vix tenuis fama? perlabitur aura. 

Quid planius ? Famam inter ora vulgi natam poeta 
dicit se accepisse, deinde divina ope et Musarum inspira- 
tione, nempe perfervido suo ingenio et poetica vi animi, 
estera confecisse, Reliquos si vocaveris, multam auc- 
toritatem, multosque testes habebis, si quidem omnes 
placet multos appellali. Sed malo pbilosophum adhi- 
bere, qui, ut poetis Homerus, ita ceeteris sapientibus 
praecellebat. Platonem b igitur audiamus in Ione ad 
bunc modum de poetis disserentem: "neque vero" 
inquit " ars appellanda est ista quam de Homero bene 
dicendi facultatem babes, sed divina vis qua? te corn- 
ino vet, ut in lapide quem Eurìpides Magnetida, ceteri 
Heracleam vocant: qui quidem non solum boc habet 
quod annulos ferreos ad sese trabit, sed etiam vim 
eandem annulis ipsis addit, qua possint seque ac lapis 
ipse annulos alios trabere, ut tandem series longiuscula 
annulorum mutuo inter se nexorum conficiatur, quibus 
omnibus eadem illa vis communicata est. Neque aliter 

b Plato, Ion, pp. 533, 534. 

Musa alios ipsa divino mimine hnplet, aliis per hosce vim 

illam participantibus serìes lymphatorum confieitur. Omnes 

enim poetò boni non per artem sed divino aliquo instinctu 

domiti carmina preclara pangunt. Itaque Deus mente 

ac ratione iis adempta, deinde famuli s ministrisque utitur 

et baruspicibus et prophetis divinis, ut audientes sciamus 

homines qui hsec loquuntur non adeo meritis suis mi- 

randos esse, quippe quibus mens desit, quoniam Deus 

ipse est qui locutus est, atque per eos suam ipsius vocem 

nobis edidit." Hue etiam nescio an pertineat qupd quatuor 

aut vel plura hominum ssecula fecerunt poeta? nonnulli ; 

qui quanta discrepanza sequales sui a priscis illis aetati- 

bus sejuncti ac remoti essent, hac metallorum diversitate 

significare voluerint c . 

Sed quseritur qualis tandem heec divina inspiratio 
esset, aut quemadmodum homines cestro quodam ac 
furore instigati essent ut res fictas ejusmodi comminisci 
velleat, quas deinde recitatas avide excepissent, car- 
minibus postremo praclarissimis condidissent. Re- 
spondeo permulta esse quse in causa* esse potuissent: 
qua? facile proculdubio apparebunt animo reputanti inter 
homines rudes adhuc et rerum causarumque imperitos, 
simul superstitione plenps, multis credi fidemque fieri 
quae tamen falsa omnino sunt: ii enim vix per insci- 
tiam eo perveniunt ut verum exquirere ac discere aut 
plerumque possent, aut fortasse si possent, vellent*. 
Quicquid enim est affectus vehementioris aut hominum 
multitudini satis magna? aut civitati alicui commune, id 
non solum argumentis fallacibus vim et auctoritatem 
addit, sed etiam narrationes fictas plurimas gignit, iisque 
fidem apud auditores preestat: omnes denique animi 
motus, omnia quse agunt homines, votum, timor, ira, 
voluptas, gaudia, alicui fit materia, si non, sicut Juvenali 
ejusque sequalibus, satirarum et incusationum, at potius 

e Niebuhr's Lectur^s on Anpteat Hisjory. 

* Vid. Grote, Wotmingter Eeview, May, 1843. 

B2 

narrationum, fabularum, carminum Epicorum. Fieri 
enim non potest quin hoc fermentum quod adeo intus 
homines movet agitatque viam sibi inveniat, aut ali- 
quando tandem erumpat atque per narrationes idoneas 
sese ostendat et agnoscendum probeat. Itaque his fere 
causis ficta ista et gignuntur, et genita auditoribus com- 
mendantur ; hominumque ipsorum studia orationi fidem, 
oratori audaciam in narrando et auctoritatem suppedi- 
tant. Quffi igitur narrationes quamvis tot» fictae vero- 
que omnino carentes sint, tamen et probabiles sunt et 
speciem dignitatemque verìtatis maxime referunt. Harum 
quidem nemo agnoscit se auctorem fuisse, at tota civitas 
sibi jure legitimo vindicat, ac studio denique tana vehe- 
menti amplectitur, ut vix ulla testium multitudo fidem 
meliorem possit efficere. Equidem velim iterum ad- 
monere penitusque mentibus infigere, hasce narrationes 
quam longissime distare ab iis qua quum a veritaté non- 
nihil in mendacius descivissent, tamen origine aliqua ac 
tanquam fundo in rebus ipsis nitebantur ; atque inter duo 
heec genera nihil commune esse. Quse qui lite discernet, 
is totam rationem investigationemque nostrana facilius 
animo assecuturus est. 

Neque vero non reputare debemus, fabulis nova semper 
afferri, ipsarum mutationes fieri, multa vetustate aboleri, 
alia in alium modum narrari, sicubi posceret addita rerum 
scientia, aut prolata orbis terrarum notitia, aut deminuta 
etiam hominum credulitas. In unaquaque igitur fabula 
ad veterrima quseque redeundum esse statuimus, ut 
sinceram puramque eam cognoscere liceat. Eoque magis 
cavendum est ne additamenta ejusmodi in germanam 
narrationem irrepant, quod probabilem magis verique 
similem semper efficiant, ideoque seriori stati magis ac- 
commodatam. Etenim viris doctis et sapientibus deest 
plerumque ea religio quse omnia mirifica credibilia statina 
faciet : quamobrem ad mutationes atque interpretationes 
es conferunt. Quocirca si fabulse alicujus progressum 

ac tanquam auctum respicias, crescentem quidem in- 
venias rerum copia et varietate, sed ipsa miraculorum 
magnitudine labentem ac deficientem : ut vitam huma- 
nam miris modis referat, primum quia vires ejus usu 
vigent atque velut adolescunt, deinde etiam quia a divina 
quadam origine et infantia profecta, postea inanem mira- 
culorum fidera omittit, et in hanc vitam ac negotia quo- 
tidiana descendit : mole deinde ac copia augetur, simul 
pulchritudinem nescio quam humana majorem sensim 
amittit ; atque eam fere seriem ac vitse tanquam decli- 
nationem patitur, quam poeta noster nobili Carmine de 
sevo humano cecinit: quod Ànglice luculente dictum 
vereor ut possim prò verborum inopia exprimere f : — 

Vivimus (inqait) infantes haud parvo lumine divum ; 
Paullatim urgeri tenebria et carcere cseco 
Incipiunt pueri : tamen illi luminis oras 
Dispiciunt fontemque ipsum, gaudentque tuendo ; '] 
Continuo ut juvenis jam tempia orientia linquens 
Carpit iter, tamen interpres sanctusque sacerdos 
Natura? est ; affulget eunti magna Deùm lux. 
Jamque viro plenae quoniam stant robore vires 
Aurore proprius periit rubor, omnia deinde 
Albentis media mutantur luce diei. 

Yerum enimvero haec rerum initia et quasi incunabula 
miro quodam studio diligimus : et quocunque modo ali- 
quid de temporibus humani generis antiquissimis seu ex 
lingua quadam seu pictura seu verbo discere possumus, 
id statini avido animo amplectimur: haud aliter atque 
condita servamus cura precipua viri illustrissimi cujusque 
rudia pueritiae ac ludorum juvenilium monumenta, ut ex 
eorum mole ac dignitate ipsius quoque animi magni- 
tudinis conjecturam aliquam faciamus *. 

f Wordsworth, " Heaven lies abont us in our infancy," &c. 
* M. Muller, Oxford Essays for 1856, p. 5. 

Ut igitur ad ipsos Argonauta» tandem revertar, 
placuit fabulam ipsam qualis a scriptoribus diversis tra- 
dita est, nane commemorare : in qua discrepantes magia 
nuctofes sunt quatti ut quid vetusti ac germani, quid 
novi ac recentioris, discernere queas. 

Hesiodus quidem narrat Argonautas per Phasim ad 
oceatium circumfluentem subiisse ; deinde alto et sequa- 
bili flumine òircum orbem terrarum vectòs eo tandem 
pervenisse unde Nilus origmem suam ducit t per quem 
inde devectos ad lacum Tritonida Libyceque oram mari* 
timam transiisse. 

Alii autem, quos Apollonius Rhodius secutus etite 
videtnr, quum vetustam illam eandemque suavissima&i 
de. Oceano flumine opinionem incredibilem esse jam 
suspicarentur, aliam inibant rationem, putabantque Argo- 
nautas iter solitum deserere coactos ad Istrum cen- 
fugisse: cui quum essent duo alvei quorum alter in 
pontum Euxinum, alter in Adriani effundebatur, heroaa 
eo fluminis pervenisse ubi in bina fluenta scinditur, atque 
inde continuo sequentibus usque Colchis ad Adriani 
prono flumine devectos esse. 

Sed Timeeus omnium in hac re costituenda auda- 
cissimum se prestat, quum Argonautas facit Palum 
Mseotida intrantes, ac Tanai flumine subvectos inde 
navem ipsam terrestri itinere ad ahud flumeh trans, 
ferentes, quod in Oceanum illum Septentrionaletn efflu* 
ebat : inde prope totius Europae oram maritimam legenteé 
ait eos tandem Gades atque columnas Herculeas conti* 
gisse, deinde in mare Mediterraneum intrasse, ac loca 
plurima fabulis commemorata adiissé. Neque deerant 
qui, longinquis illis itineribus improbatis, Argonautas 
àffirmarent eadem via regressos, qua profecti essent; 
hisque Sophocles et CaHimachus gravissimi in tali re 
auctores assentiuntur. 

Tales igitur fere erant auctoribus de universo heroum 



13 

eursu discrepanti»: si vero unumquodque memorarem 
eorum quae ferisse dicuntur, infinita ac numero carentia 
viderentur. Apud omnes enim scriptores narrationes 
traduntur locis singulis vulgata, ipeorum quoque heroum 
reliquia?, monumenta, vestigia, sacra, tempia ; qu® et in 
Europee et in Asia per totam fere oram maritimam 
conspersa erant. Itaque optarne summam concipere 
videtur Justinus h , qui Jasoni ait totum fere Orientem ut 
conditori divinos honores templaque constituisse : atque 
alii auctores sunt Occidentem quoque nonnulla ejusdem 
monumenta habuisse. Bene enim diotum est fabula» 
quas mythicas vocant, arboris illius Indicai simillimas 
esse quae fertur ex una tantum stirpe ac radice esorta, 
postea in lucum latissime patentem et umbra den- 
sissimum angeli 1 . 

Jamque ut ad interpretationes pergendum videtur, pri- 
mum quidem infinita veterum commenta res mirificas 
per similitudines quasdam aut translationes aut fortui- 
te* in vocabulis nonnullis errores explicantium prorsus 
praetereunda esse judico : quippe quae non solum ficta et 
a vero abhorrentia sint, sed etiam absurde imperiteque 
fieta, atque irrisione magis quam refutatione digna: et 
venio ad ceteras magis probabiles quas moliti sunt viri 
ingenio sagacissimo preediti; qui quum omnia mirifica 
illa et incredibilia, atque in primis quos Deos ex machina 
neacis quis appellabat, abstulissent, jam tandem restare 
ahquam verse histori® partem putaverunt. 

Sed quum narratio ista divino numine ac miraculis 
omnibus tali ratione exuta est, multa tamen vix credibilia 
relinquuntur. Quis enim posset credere eos qui mare 
nunquam antea tentassent, continuo longa navi viam 
maxime periculosam primo conatu ac quasi impetu con- 
ficere potuisse, atque ad eam regionem statim pervenisse, 

h Justin, xlii. 3, quoted by Grote, voi. i. p. 331. 
1 Carlyle, quoted by M. Muller, Oxford Essays. 

quam posteri post plurimam rei nautiche consuetudinem 
vix attingebant? Porro eo quoque fides rerum haud 
minime corruit, quod et ipsum navigationis consilium in 
illa veterum inscitia parum probabile videtur: quodsi 
creditur Jasonem sibi propositum habuisse ut ad Colchida 
navigaret, necesse est eum putemus notitiam aliquam aut 
famam certe terra ejus accepisse, atque itinera via- 
rumque regionem aut novisse aut didicisse : quee omnia 
ea sunt ut neque facta esse credas neque fieri potuisse. 
Denique accedit ut quid sibi velit aureum illud vellus 
constituamus : in quo explicando grammatici et .veteres 
et recentiores rationes vel diversissimas inierunt: qua- 
rum alise putidse sunt statini ac ridiculee, aliae exqui- 
sitiores magisque ad speciem composita, universse autem 
in hoc laborant quod poetas afferunt ita per translationes 
quasdam ac similitudines rem peragentes, ut quibus 
licuisset narrationem et veram et preeclaram tradere, ii 
posthabita ventate, venustate, pulchritudine ad inepta 
quidam et inania commenta de aureo veliere con- 
fugissent. 

Sed hoc certe signifìcatur, Grsecos vetustos rebus 
maritimis admodum floruisse. At initia earum apud 
Grecos mihi percurrenti visum est multa de naviga- 
tionibus narrari, parva fide rerum comprobari. Si enim 
Homerum ipsum auctorem certe fidei in tali re proba- 
tissimae, audias, Ulysses videbitur per maria longinqua 
ac periculosa cursum tenuisse, prope nullam omnino 
terram non. adiisse : Menelaus quoque errores latissime 
patentes passus esse ; denique ut vel antiquiora adeamus, 
Jasonem Argonautasque audimus orbem terrarum cursu 
suo circumdedisse. Contra si relictis poetarum narra- 
tionibus circa ipsa historiae monumenta verseris, recen- 
fiorum certe navigationes ac commercia intra fines longe 
breviores cohibita invenies : quumque apud veteres illos 
heroas JEgyptus, Cyzicus, Corcyra prope in limine iis 

itinerum essent, posteri quos ex Herodoto aliisque serioris 
sevi scriptoribus cognovimus, sive erant mirum quantum 
viribus et virtute degeneres facti, sive ex aliis causis 
impediti, consuetudine maris multo arctiore utebantur. 
Enimvero ^Egyptus Graecis mercatoribus nonnisi post 
Olyrapiadem tricesimam patebat, eosdem a ponto Euxino 
gentes efferae et advenis inhospitae diu probibebant: 
celeberrima denique cum Tartesso commerciorum ne- 
cessitudo a fortuito cursu Samii Colsei orta, postmodo 
Fhocensibus cum Argantbonio frequentissima et con- 
junctissima erat. Omnia igitur seriorem fuisse testantur 
Grsecis rei maritim excellentiam quam aiunt poetse : 
immo perspicuum est omnem maris usum ac mercatum 
quenr Graeci usurparunt multis antea annis Phoenices 
occupasse, atque solita mercatorum veterum invidia et 
malignitate a portibus et viis quibus ipsi utebantur 
homines alienos semper deterrere ac prohibere consue- 
visse: ut facile appareat, quum Graecis beroicis tem- 
poribus navigationes longinquae inusitata^ essent, itinera 
Illa Ulyssis et Jasonis potius ex Phcenicum rumoribus 
ac sua ipsorum spe fluxisse, quam ad rerum veritatem 
perscrìpta esse. Equidem vero nescio an possim verbis 
bis facillime summatim concipere errorem quo labant 
plerique veteres interpretes in fabulis explicandis. Etenim 
hoc certe recte persuasum habent, fabulas ejusmodi non 
adeo sponte creatas esse ut causa et origine omnino 
carerent : qua sententia, verissima illa quidem, commoti 
statini id agebant ut initium earum invenirent. Quod 
quum in navigatone aliqua posuissent quam posteri ad- 
miratione attoniti \n majus quoddam diviniusque extu- 
lissent, omnia explicata esse putabant. Sed in his ut 
opinor a vero aberraverunt, quod, ut cum Logicis loquar, 
postquam effectum posuissent, causam quoque com- 
pertam ac definitam esse existimarent. Neque enim 
negatur navigationem talem eo stupore mentes homi- 

num affecturam esse ut posteria quoque nullo non mi* 
raculo cumulatam traderent : immo conceditur in nono 
fere modum rem fieri potuisse. Porro autem si poscitur 
ut navigationem si non prò comperta at prò verisimili 
habeamus, statim recusamus, et in alias causas ratio* 
nesque confugimus. Quse ipsse forsan nihilo proba» 
biliores sint, tamen e® videntur quibus fides illa prisca 
aliquantum labefactetur subruaturque. Si enim eum 
rerum statum apud veteres frisse monstrassem, linde 
narratio ista cursus maritimi fabulosi orìtura esset, jaaa 
nihil esset cur de navigatione revera eonfeota cogitaremus. 
Nec mirum si inter tot colonias urbesque maritimas 
Grsecas ambitione et «mulatione acerrima inter se pie- 
rumque certantes fabula ejusmodi esorta esset: cui 
qui crederent, sibi persuasum habebant initìa rerum 
suarum e divino ac codesti ilio remigium comitatu prò* 
fecta esse. Quae ratio quum primum inita esset, pro- 
culdubio in majora usque grassabatur; et novas usque 
Argonautarum reliquias urbs una alteraque sibi vindi- 
cabant; et in solo proprio cuj usque tempia, sacra, in- 
stituta tanquam adventus heroum documenta existebant 
plurima k . Etenim apud Strabonem legitur Demetrium 
quendam Scepsicum ad Neanthem Cyzicenum affirman- 
tem Argonautas ad Fhasim navigantes, sicut Homerus 
aliique testarentur, sacra Matris Idaeae ad Cyzicum in- 
stituisse ambitiosius ut Straboni videbatur respondisse 
istam Jasonis ad Phasim peregrìnationem omnino ig- 
norare Homerum; atque Mimnermum quoque testem 
adesse qui domicilium regis Metse apud flumen Oceanum 
posuisset. Quse quidem verissime disputata esse probe 
scimus, quia Homerum, Hesiodum, Mimnermum con- 
sentientes habemus. Nemo illorum Colchida memorat, 
nemo audivit : jubeamus igitur valere istud recentiorum 
quorundam commentum quo affirmatur Jason ad Col- 
k Loco cit. Grote, voi. L p. 341. 

chida navigasse: agnoscamus denique hffic facta res 
divinas propius tangere, heroasque qui Zrjvòs ìyyvs fuerunt 
non parvo numine ac vi coelesti prseditos esse. Qualis 
autem aut ubi genti um fuit illa sive insula sive terra 
iEeea ? Respondeo nusquam telluris hujus in qua hodie 
vivitur, fuisse : sed in mirìfica aliqua regione quam ve- 
teres illi sibi ipsi finxerant, in ezternis quibusdam igno- 
tisque oris ac prope fines ipsos orbis terrarum, ubi jam 
nulli erant vivi homines, sed heroum continuo ac deorum 
dearumque domicilia atque mortuorum sedes et regna 
Tartarea. Primum enim iEseam ita positam tradit ut 
nulli omnino terree respondeat : deinde Circen fratremque 
ejus iGetam cum Sole ipso luminisque diurno cursu ita 
conjunxit, ut ad signa ac meatus cali lucisque vicissi- 
tudines multo potius quam ad mortalium navigationes 
ac negotia pertineant, atque ut cum Physicis loquar rem 
magis astronomicam quam geographicam induxit. jSSaèa 
certe apud eum est— 

" Insula ubi Aurora domus est, et Sol» origo." 

Audiendus quoque in eadém Mimnermus 1 oonsentiens 
qui rem ita tradit ut terram JEam at nondum Golchida 
metam dicat fuisse Argonautis, eamque positam— 

" Oceani ad ripam, divus qua venit Jason ;" 
ubi quoque Soli diverticula, et ad requiescendum loca 
concessa — 

" Urbemque JEetse, (inquit) rapidi qua condita Solis 
uiEdibus auratis lucida tela j acent*" 

Quia autem ferret hodie quaerentem de phiala qua Phce- 
bus cursum sub terras rursus ab occidente ad orientem 
peragebat ? Atqui hsec quoque fabula de qua nunc agitur 
talis est ut quum in ea veri omnino nihil appareat, tum 
etiam ejus generis sit ut rei verìtatem apud eam re- 
quirere, tanquam inter vivos queerere mortuos, ineptum 

l Minmeroma, fi\, quoted by Gioie, voi. i. p. 340. 

ac prope puerile esse videatur. Si enira locum fabulee 
in ccelo reperiamus, in terris statini scrutarì desinamus. 
Equidem nihil novi in omni hac doctrina nostra pul- 
chrius meliusve quam collationem illam ac compara- 
tionem fabularum quse in populis maxime diversis ac tem- 
poribus longissime distantibus iinquam valuerunt; ex 
qua hoc precipue discimus, fabulas ubique quam pluri- 
mas circa Solem et Auroràm aut statim versari aut 
inde originem fontemque trahere m . 

Quamvis igitur de vera aliqua insula JEeea cursuque 
Argonautarum prorsus desperandum sit, tamen qualem 
sibi poeta finxerit, haud inutile erit nobiscum reputare 
ac deinde pauca de rebus ex quibus tota narratio nasci 
potuisset, disserere. 

Quam quidem viarum regionem sibi vellet dicere 
poeta, hinc proculdubio perspicuum erit n . Primum enim 
ad Lemnum tradit Jasonem ° advenisse, filiumque ejus 
Euneum circa tempora belli Trojani regnasse : deinde 
per Flanctas rupes transitum egisse : — 

" Per quas praeteriit ratis unica nobilis Argo : 
Ipsa etiam saxis immanibus acta perisset, 
Sed prsetervexit Juno, cui carus JasonP." 

Bosporum igitur sine dubio poeta vult dicere; etenim 
f return illud aequalibus ejus finem metamque navigationi- 
bus videtur dedisse ; quippe hic jam desinunt res nota?, 
incipiunt omnia falsa et incerta esse. 

Postremo insulam JEseam commemorat, a notis com- 
pertisque longissime distantem: quse ubi ad mentem 
H omeri posita sit, his fere indiciis licet conjectare. 
Ulysses enim quum longissimo itinere a perpetua Lsbs- 
trygonum luce ad insulam iEaeam ipsamque lucia origi- 

m Cf. M. Miiller, in Oxford Essays, passim. 

» Cf. Gladstone, Homeric Studies, vol.iii. The Onter Geography. 

• IL, vii. 470. p Odyss., xii. 69—72. 

nem pervenisset, atque ibi apud Circen mansisset, iride 
vento secundo per unum diem usua ad Oceani oras, 
deinde ad Cimmerios 4 nocte nubilisque sempiternis ob- 
volutos navigabat; postea navi in terram subducta ad 
inferos pergit : unde regressus ad Oceani ostium, et ad 
JEseam, periculisque inde Sirenum superatis, Planctis- 
que evitatis, inter Scyllam Charybdimque continuo 
Thrinaciam Solis insulam contendit : ita ut hoc certe 
concludere liceat insulam JEseam Orientem versus inter 
Bosporum et flumen Oceanum, neque longissime ab 
utrisque distantem, in regione monstris portentisque 
referta, positara esse. 

Deinde ut secundum propositum meum pauca quacdam 
fabulae totius originis vestigia eruam, primum videndum 
erit quid ex religionibus priscis in eam irrepere potuerit. 
Refert vero Herodotus Xerxi exercitum in Gradano, 
agenti jamque in Alum oppidum Achae» ingresso, duces 
itineris fabulam quandam loco propriam r narrasse quae 
ad templum Jovis Laphystii pertinebat. Aiebant autem 
qui genere Athamantis maximus natu esset ei nefas esse 
in Prytaneium intrare; si intrasset, vivum mactandum 
esse : causam esse quod Athamantem JEóìi filium scelus 
morte expiaturum Cytissorus jam ex Colchis regressus 
liberasset : itaque iram" divinanti, quae nunquam rite pla- 
cata esset, ad posteros quoque traditam esse. 

Si vero placeat alias quoque causas adjici, quum nullas 
inveniam quas esse veras confidam tamen poterò fortasse 
verisimiles nonnullas afferre. Talem igitur narrationem 
nemo opinor nescit potuisse non tam ex una aliqua navi- 
ga tione oriri, quam ex universa maris consuetudine seu 
id temporis incepta seu magis jamjam invalescente, seu 
etiam indies sperata. Quam rationem si ineundam esse 
statuamus Argo illa nobis fiet navium omnium exem- 

i Odyss., xi. 1. 

r 'Ewtxàpiov \6yov. Hdt. vii. 197, quoted by Thirlwall. 

plttm, atque ea qiiam Plato Ideam sive navem Idealem 
vooat : deinceps Jason omne genus nautarum referet : 
rupe* quoque Symplegades ubi dicere volent pericula 
universa scopulorum fluotuumque : aureum denique vel- 
lus merces divitiasque commercila natas eignificabit. 
Si autem libeat rem paullo altius repetere, quia dicimus 
homines summo mirabitium studio semper perlectos esse 
ut quum de preeteritis tum etiam de locis remotis igno- 
tisque gaudeant sibi miracula innumera fingentes ; iisque 
indolem formamque ubique simillimam esse; omnes 
praeterea gentes fabulas in eundem modura narrare; 
thesauros gazasque mirandas, dracones vigiles, juvenes 
audaces, regum filias amantes, navigationes periculosas, 
omnia ista nulli non populo trita ac pervulgata esse. 
Equidem nescio an plerique rem multo suaviorem narrali 
censeant quod premium illud insigne laborum Argo- 
nauticorum haud ita magni pretii, si ad ipsum tantum 
respicias, fuisset. Prastantius enim ducitur Jasonem 
rem divinam ac mimine portentisque consecratam quae- 
situm iisee, quam si gazas Àrabias aut veliera aureo 
pulvere manantia sive dolo sive per vim et arma 
Bociorum secum reportasset. 

Huc quoque videtur pertinere quod res Àrgonautie» ob 
banc rem prassertim illustres erant, quoniam unum locum 
inter quatuor heroum expeditiones sibi vindicarent quibus 
ex omni Grascia prsaclarissimus quisque aderat operam- 
ene navabat: quarum numerum complebant Ihebarum 
Trojaeque obsidiones, et suis Calydonii venatio. Qusb 
res quum ipsae factis complurimis splendida celebresque 
erant, tum maxime admirationem movent nostrani quod 
tanta tamque insolita inter se concordia populi cuncti res 
gerebant : cujus certe in aliis Gracarum rerum sceculis 
exempla rarissima invenias. Equidem si cause huic 
miro concordi» expediendae essent, difficillimas quaasitu 
faterer esse; nunc inter tot miracula, panca quaedam 

interpretando tollera, maximam partem vel magia ira- 
peditam relinquere, parum utile videtur. Attamen 
neacio an non adeo mirari debeamus omnes unius gentis 
civitates in prisco ilio sevo concordiam ac societatem pe- 
pigisse ut possent magnum ac nobile facinus patrare, 
turpitudinem aliquami abolere, deorum gratiam sibi con- 
ciliare : si quis enim rebus Europee in memoriam revo- 
catis secum reputet tantos Christianorum exercitus divino 
quodam ac pio ardore incitatos ad Hierosolyma profectos 
esse ut quod indignum sibi videretur, abolerent, religi- 
ones maximas explerent, facinus denique, pulchrum et 
eximium illud quidem sed admodum sibi infructuosum, 
conficerent, is certe vix negare debebit Grecis quoque 
antiquis eandem virtutem, eandem laudis, honestatis 
pietatis curam fuisse. 

Quod si cui parum verisimile videatur (ut oratio nostra 
eo redeat inde declinaverit) narrationem in hunc modum 
fìctam esse ut prope sua sponte creverit, atque nata 
potius quam facta sit, fabulas is adeat pulcherrimas illas 
quas nuperrìme e lingua Scandica versas edidit vir lepi- 
dissimo ingenio Dasentius: quas non legendas modo 
verum etiain lectitandas esse judìco. In iis autem non 
unara alteramve inveniet, sed multas narrationes quas ad 
instar factorum Jasonis heroumque reliquorum composita? 
videantur. Quarum qui exempla requirit, audiat vete- 
rem illum seu poetam seu vatem seu qualem Greci 
Logographum appellabant 8 . Adolescentem refert regis 
cujusdam filium a sedibus paternis profectum inde itinere 
nonnullo confecto ad domum Gigantis divitiis viribusque 
prsBpotentis advenisse, apud eum deinde labores humanis 
viribus majores suscepisse. Quibus quum natura impar 
esset, opem ei tulisse virginem quam Gigas sibi servi- 
entem haberet, artibus magicis peritissimam ac simul 
amore erga juvenem devinctam : cujus auxilio monitis- 

* Dasent's Talea from the Norse, — The MastermaicL 

que postquam labores impositos confecisset, ipsumque 
Gigantem fefellisset, ipsam secum sabito avexisse : inde 
fugientes cursu maritimo ìnsecutum esse Gigantem, sed 
eum virginem arte magica dolisque effugisse, atque 
maritum suum sospitem in paterna regna reduxisse. 
Neque inter Dasentinas fabulas desunt draconum quoque 
ac taurorum ignem naribus spirantium commenta. Nam- 
que juvenis quidam, ut exemplum aliud afferam, itinere 
longissimo ad Draconis * arcem proficiscitur, apud quem 
et virginem regis alicujus nliam et gazas plurimas obti- 
net, inque primis plumas trinas ex ala Draconis de- 
sumptas arripit, ipsumque ope ac Consilio virginis inter- 
ficit. Alius u quoque juvenis, (ut omnia exemplis com- 
probentur) fertur equum virìbus validissimis praeditum 
pedibusque abeneis gaudentem, atque ignem naribus ex- 
spirantem placasse ac domuisse, per eum postea facta 
mirifica et humanis majora confecisse. Ausim etiam 
confirmare omnium quotquot sunt Grsecis fabula? prope 
nullam non Scandicis quoque notam vulgatamqae esse. 
Num igitur verisimilius est fabulas ex factis ipsis casu 
aliquo ac fortuna Grsecise eum Scandia communibus 
ortas esse, an non multo magis ex ipso hominum ingenio, 
id quod ubique fere sui ipsum simile est, fluxisse ? Hisce 
tamen exemplis fortasse reliquum est ut hoc unum 
adhibeatur, quo certiores fiamus regiones istas vix 
terrestres atque ex rudi aliqua rerum coelestium cogni- 
tione et observantia confictas apud Septentrionales quo- 
que populos reperiri ac fide maxime vigere. Fabula* 
qujdem suavissima narratur eademque portentis miracu- 
lisque pienissima de arce illa qua; ultra Solem ipsum si 
Orientem versus pergis, si Occidentem versus, ultra lunam 
sita est: haud aliter atque apud Homerum urbs illa 

1 Daaeut, Rich Peter the Fedlar. 

a lbid., The Princess on the Glass Hill. 

z lbid., East of the Sun and West of the Moon. 

Cimmeriorum ultra insulam iEseam solisque ortura fuisse 
traditur: eoque magis Homericam narrationem hsec 
Scandi ca refert, quod ope Boreee ventorum validissimi 
locus ille cursu difficillimo contingendus est. Immo 
quum Scandicam fabulam perlegissem, tum mihi videbar 
ad fontem ipsum rerum et, si non ipsam veritatem, at 
ficta antiquissima ac purissima attigisse ; nondum enim 
in eam irrepsit aliquid triti aut quotidiani aut verisimilis : 
omnia adhuc sincera, audacia, divina, incredibilia. 

Beati certe viri illi, cujuscunque populi fuerunt, quibus 
licuit tot fabularum tamque preclara copia frui: quas 
non arduis ac molestis lucubrationibus edoctas, neque per 
linguam parum notam balbo tanquam ore traditas, sed 
quotidiano usu vigentes noscebant, ac prope cum lacte 
nutricis bauriebant : quibus contigit ut talibus aures voci- 
bus undique circumsonarent, et cum ipsis coeli haustibus 
vitalibus inspiratas acciperent penitus ediscerentque. 

Et fortunati etiam, si sua bona novissent, quibus quum 
in aetate seriore nati essent tamen licuit fabularum illarum 
fructum percipere : et si non omnibus credere, at certe 
cunctas pernoscere. Irascimur hercle Scboliastis illis, 
et Epicis prope Scholiasticis, et generi buie omni : quo- 
rum forsan ingenio parum invidendum esset, at doctrinae 
et facultati vel maxime : qui credulam illam veterum 
simplicitatem dubitatione mutarent tam molesta et ille- 
pida, quam putida quoque et falsissima. 

Nescio autem an gaudia et altiora percipiant et veriora 
qui hodie circa fabulas illas rite versantur. Increduli 
sumus : conceditur : etenim fictis gaudere puerorum est : 
quamquam puerilem hanc voluptatem maxime captamus. 
Quae si plerumque a nobis amissa sit, quippe qui haud eis- 
dem animi motibus ac studiis afficiamur legentes, quibus 
audientes Grseci antiqui, tamen neque adeo repueras- 
cere recusamus, ut fictis delectari nequeamus, neque tam 
puerili sumus ingenio ut interpretationibus istis fictorum 

gaudeamus : semper enim nobis arriserunt heroum facta, 
jampridem displicent homunculorum de iis commenta, 
neque vero dubitamus quin melius fuerit rudem adbuc 
manere significationis altioris narrationum harum audi- 
torem quam per Euemerìsmum tantum eas intelligere : 
et bac scientia illa inscitia rerum ventati fuerit conve- 
nientior. 

Quantum autem fructum in ipsa rerum cognitione 
afferat bsBc credulitas nostra incredula, continuo patebit : 
quia historiam claudam et hiantem et malo auspicio con- 
fictam abjecimus, doctrin® copiam luculentissimam et 
prseclarissimam consecuti sumus. Fateor enim nobis 
occlusam abditamque esse rerum temporumque seriem 
nimia vetustate obscurorum : sed recluditur ipsum ho- 
minum ingeniti m, ipsa veterana indoles : etenim, ut jam 
dixirnus, animus ille antiquitatis prope magis ad visum 
cognitionemque nostra setatis per fabulas suas aperitur, 
quam si bistori© scribendse operam dedisset. Itaque 
nobis patent non exilia tantum fastorum monumenta, 
non infructuosi et inepti bellorum itinerumve annàles : 
sed ipsa mentis human» penetralia et ingenii lumen et 
vires invictse cogitationis, sed divina vis animi poetica, 
ac Musarum decus ac pulcbritudo. 

Si vero summum fructum, si voluptatem optimam 
ex fabularum notitia percipere studemus, tum majorem 
rerum ordinem, ac viam rationemque doctrinae in latius 
patentem ingrediendum est. Fac universos Europa 
populos animo percurras, omnium mores, linguas, in- 
stituta discas : omnium precipue fabulas pernoscas : 
neque intra fines bos te continueris, sed in Persiam 
quoque et in Indiani cogitatone transieris, Persicos 
Indicosque eadem diligentia tractaveris, tum demum 
forte incipies quomodo se habuerit beroica Grsecorum 
setas et fabularum copia ea intelligere : quam in historias 
istas jamdudum depravatam ac miserrime detortam et 



25 

in temporum rationem frustra coactam indignatila, ean» 
dem subinde ut ipsius ingenii populorum Europicorum 
mentisque human» imaginem atque esemplar agnosces 
atque amplecterìs. 

Quocirca sive de voluptate quaeritur, hujus nostro 
rationis minime poenitebit: sive utilitatem rerum veri- 
tatemque ipsam respicias, longe prestantior apparebit. 
Quanto melius enim est quod ea ex ipso fonte Graecorum 
ingenii deducta esse scimus, quam si a vitiata rerum 
memoria orta essent? Piget credere preclara ista a 
factis quibusdam baud ita mirandis per mendacia vana ac 
gloriosa poetarum in miracula evenisse : piget Her- 
culem putare homunculum nescio quem fuisse, viribus 
utentem validis illis quidem, sed ab hominum norma ac 
ratione haud ita longe distantibus, eumque putido men- 
dacio deceptos heroa posteros ferisse, aut etiam prò 
stultitia sua tanquam deum in astra extulisse. Malo 
hercle deum quam hominem fallacem eum fuisse credere : 
malo scilicet cum Grsecis errare, quam cum grammaticis 
recte sentire. 

Neque vero desunt nostratibus fabula? sua?, non tamen 
eas, si Dasentium audimus, quae nativae ac sincera? sint, 
sed colluviem aliquam ex multis nationibus ductam; 
ita ut Romana initia potius quam Greca referant. 
Vigent tamen quamquam solo peregrino, pueris decan- 
tata? ac studio acerrimo et voluptate audita? : sunt etiam 
heroes nostri qui adolescentes gigantibus interficiendis 
aliisque magnis facinoribus fama populari inclaruerunt. 

Sunt etiam populis Teutonicis narrationes mirabiles 
sexcenta? : quarum copiam amplissimam collectam edidit 
vir insignissimus idemque indole humanissima Grim- 
mius. Habes testes numero infinitos, locis longissime 
distractos, lingua valde discrepantes, aliquantam tamen 
similitudinem proferentes : habes omnes inter se con- 
sentientes atque tanquam uno clamore multis vocibus 

f M. Mùller, Oxford Easays, p. 5. 1856. 

adÉrmantes unicam esse fabularum naturara originemque, 
eam omnem in unica illa universorum Europa? popu- 
lorum stirpe atque indole ponendam esse. Ita denique 
testatur vir insignissimus cujus verbis nonnunquam usi 
sumus, sententiis ac doctrina prope semper. "Quan- 
quam," ait, " multa in antiquitate sunt qua nondum intel- 
lecta, multa etiam qua? vix adhuc ita patefacta sint ut 
quid intimis tanquam praecordiis sentirent sciamus, tamen 
planius jamjam clariusque hominum priscorum forma et 
imago se contemplandam noscendamque prsebet : et hoc 
certe compertum habemus, naturam hanc humanam, 
quacunque sit regione orta, statini ab ipsis rerum in- 
cunabulis castam et honestam et intaminatam fuisse : 
nosque cum iis ea certe necessitudine conjunctos esse ut 
et erroribus ignoscere, et ex somniis eorum nonnihil 
auspicari possimus ?." 

y M. Mùller, Oxford Eesays, p. 5. 1856. 

